Nottbeck

Nottbeck oli baltisaksa päritolu Eestimaa ja Soome aadlisuguvõsa. Nottbecki perekond saabus Revalisse 17. sajandi keskpaiku tänapäeva Saksamaa territooriumilt. Von Nottbecki suguvõsa pärines Vestfaali linnast Münsterist. 1625. aastal sõitis kaupmees Berend Nottbeck Lübeckist Revalisse, kus ta ühines kohalike bürgeritega. Temast sai kohe ka Suurgildi liige. Berend Nottbecki isa oli olnud Münsteri piiskopi prokuraator, kes tegeles piiskopkonna finantsasjadega. 18. sajandi keskpaigaks kuulus von Nottbecki perekond Revali raehärrade sotsiaalsesse kihti, kaupmeeste linnas oli kõrgem staatus ainult patriitsidel. Ei ole teada, millal nad said perekonnavapi ja tiitli „von“, kuid arvestades lugupeetud päritolu, on võimalik, et nad olid enne Eestisse saabumist juba aadlikud. Suguvõsa esindajatele kuulusid Moe, Tamsalu, Karula, Illuka, Annikvere mõis. Berend Nottbecki poeg Claus Nottbecki (1634–1709) (Tallinna kodanik 1658), kelle valduses pandihärrana olid Virumaal Moe ja Tamsalu mõis, Suurgildi oldermann. Claus Nottbeck ( (1663–1701), Tallinna kodanik (1688), Tallinna kaupmees, Claus Johann Nottbeck (1689–1735), Suurgildi vanem, Tallinna raehärra 1726. aastal, Järvamaa Ambla kihelkonna Tamsalu, Moe mõisa ja Järva-Jaani kihelkonna Einmanni mõisa ning Virumaa Kadrina kihelkonna Imastu mõisa valdaja. Perekond omandas Tallinnas Pikal tänaval kinnistu ja sulandus linna patritsiaadi kitsasse ringi, mis ühendas kohalike kaupmeeste eliiti. Nottbeckide perekonna naised esindasid Revali nimekaid perekondi. Nikolaus Johann Nottbeck (1720–1772) oli advokaat ja Tallinna raehärra (1762) ning kohtufoogt Tallinnas. Nikolaus Johanni poeg Adam Johann von Nottbeck (1746–1810) tegutses gildisekretäri ja 1782. aastast tollisekretöri ja oksjonäärina ning 1802. aastast linnateenistuses ja ka Tallinna raehärra . Paul Adam Johann von Nottbeck (1836–1895), Tallinna Linna Politseivalitsuse politseimeister Leo Nikolaus Johann von Nottbeck (1838–1889), Eesti jurist, Eestimaa Ülemmaakohtu sekretär ja arhivaar Eugen Johann Alexander von Nottbeck (1842–1900), nõunik, jurist ja ajaloolane. Tema kaks poega, Berthold Eduard Johann ja Victor Claus Johann olid ka ainsad von Nottbeckide suguvõsa Eestimaa liinist Eestimaa rüütelkonna liikmeteks võetud von Nottbeckid. Eduard Friedrich Wilhelm Johann von Nottbeck (1869–1913), meditsiinidoktor, arst Tallinnas, Paide kreisiarst Berthold Eduard Johann von Nottbeck (1876–1964), Haljala kihelkonna Karula mõisa ja Annikvere mõisa omanik. Eestimaa rüütelkonna aadlimatriklisse kantud 11. märtsil 1909 Arthur Etienne Johann von Nottbeck (1878–1909), Thomas Clayhills and Son töötaja Victor Claus Johann von Nottbeck (1883–1957), Jõhvi kihelkonna Illuka mõisa omanik ja vabrikudirektor. Eestimaa rüütelkonna aadlimatriklisse kantud 25. juunil 1912 August Eduard Johann von Nottbeck (1845–1914), Eestimaa kontrollpalati ametnik, Eesti jurist ja advokaat Tallinnas Johannes Friedrich Emil von Nottbeck (1851–1908), aktsiisiametnik, Oru ja Tamsalu mõisnik Berend Friedrich Karl Johann von Nottbeck (04.02.1871 Ääsmäe - 21.08.1912 Zaporožje-Kamenskoje Ukraina), keemik Friedrich (Fritz) August Adam Johann von Nottbeck (1874–1935), aktsiisiametnik Hermann Emil Nikolai von Nottbeck (1877–1930), kaupmees Tallinnas Hermann von Nottbeck (1884–1941), Eesti advokaat. Soomes on von Nottbeckide suguvõsa, Carl Samuel Nottbeck (1779–1847) ja Wilhelm von Nottbeck (1816–1890) tuntud eelkõige seetõttu, et neile kuulus alates 19. sajandi algusest Tamperes asuv tekstiiliettevõte Finlayson. Kohlhof, Eduard, Ühe maja lugu. Tallinna Linnamuuseumi ajaveeb. Georg Adelheim. „Das Revaler Bürgerbuch 1624-1690 nebst Fortsetzung bis 1710" (ibid., 1933), lk 49 Georg Adelheim. „Das Revaler Bürgerbuch 1624-1690 nebst Fortsetzung bis 1710" (ibid., 1933), lk 125 Allgemeines Schriftsteller- und Gelehrten-Lexikon Der Provinzen Livland, Esthland und Kurland: Volume 3, 1831, seite 42 · J.F. Steffenhagen und Sohn Johann Friedrich von Recke, Allgemeines Schriftsteller- und Gelehrten-Lexikon Der Provinzen Livland, Esthland und Kurland: Volume 3, 1831, seite 41 · J.F. Steffenhagen und Sohn Eestimaa Rahukohtu-ametite kandidaadid., Tallinna Sõber, nr. 41, 6 oktoober 1889